b'\n_START_ARTICLE_\nRadomlja\n_START_SECTION_\nPritoki\n_START_PARAGRAPH_\nDesni pritoki: Rov\xc5\xa1\xc4\x8dica (s pritoki \xc5\xbdelodnik, Rjavec, Jasenski graben in Srednji graben), Vr\xc5\xa1evnik, Lokovec (s pritokoma Zlatopolj\xc5\xa1\xc4\x8dica in Koren\xc5\xa1\xc4\x8dica), Veliki graben, Zlaten\xc5\xa1\xc4\x8dica (s pritokoma Jelni\xc5\xa1\xc4\x8dica in Jasnarica), Prile\xc5\xa1ki potok in Javor\xc5\xa1\xc4\x8dica s pritokom Koprivnica_NEWLINE_Levi pritoki: Zaloka, Drtij\xc5\xa1\xc4\x8dica (s pritoki Sel\xc5\xa1\xc4\x8dica, Stra\xc5\xbeca in Mo\xc5\xa1enj\xc5\xa1\xc4\x8dica)\n_START_SECTION_\nIzvor imena Radomlja\n_START_PARAGRAPH_\nIme reke Radomlja je nastalo iz osnove Rado(m) - Rado, Radomir, Radomil. V bli\xc5\xbenji okolici se nahaja tudi naselje Radomlje, ki ime isto osnovo imena._NEWLINE_Reka Radomlja, ki se tako imenuje od izvira nad \xc5\xa0ento\xc5\xbeboltom do Doba, kjer se kot desni pritok izliva v Ra\xc4\x8do, bi se morala tako imenovati vse do izliva v Kamni\xc5\xa1ko Bistrico pod \xc5\xa0umberkom v Dom\xc5\xbealah, saj je Radomlja ve\xc4\x8dja in bolj vodnata kot Ra\xc4\x8da.\n_START_SECTION_\nOpis toka Radomlje\n_START_PARAGRAPH_\nRadomlja izrazito hudourni\xc5\xa1ka, predvsem zaradi hudourni\xc5\xa1kih pritokov, med katerimi je treba posebej omeniti Zlaten\xc5\xa1\xc4\x8dico, Zlatopolj\xc5\xa1\xc4\x8dico in Vr\xc5\xa1evnik, na dobski ravnini pa \xc5\xa1e Rov\xc5\xa1\xc4\x8dico. Na bolj konstantnej\xc5\xa1i pretok Radomlje, od soto\xc4\x8dja v Trnjavi, ugodno vpliva Drtij\xc5\xa1\xc4\x8dica, ker njeno vodo ob nalivih zadr\xc5\xbeujejo \xc5\xa1tevilne kra\xc5\xa1ke jame na Morav\xc5\xa1kem, od leta 2002 pa tudi umetni jez oziroma mokri zadr\xc5\xbeevalnik Gradi\xc5\xa1ko jezero. Ob gradnji avtoceste A1 Ljubljana - Celje so pod vasjo Gradi\xc5\xa1\xc4\x8de izgradili umetni jez v dolini Drtij\xc5\xa1\xc4\x8dice. Mokri zadr\xc5\xbeevalnik je namenjen za za\xc5\xa1\xc4\x8dito pred poplavami v spodnjem toku Radomlje od Kra\xc5\xa1nje naprej. V letu 2001 je podjetje Premogovnik Velenje izkopalo 935 metrov dolg vodni rov Drtij\xc5\xa1\xc4\x8dica, ki poteka iz Radomlje v Kra\xc5\xa1nji do Drtij\xc5\xa1\xc4\x8dice v Vinjah pri Morav\xc4\x8dah._NEWLINE_V nasprotju z Ra\xc4\x8do in Drtij\xc5\xa1\xc4\x8dico, ki prite\xc4\x8deta z apneni\xc5\xa1kega kra\xc5\xa1kega obmo\xc4\x8dja, prina\xc5\xa1a Radomlja veliko naplavin, predvsem skrilav prod. Ker so razmeroma majhno vodno energijo Radomlje uporabljali tudi za pogon kme\xc4\x8dkih mlinov in \xc5\xbeag, je bilo od \xc5\xa0ento\xc5\xbebolta do \xc5\xa0entvida ve\xc4\x8d vzporednih umetnih strug, kanalov ali Mlin\xc5\xa1\xc4\x8dic.'